Document ID: 32011D0634

SKLEP SVETA
z dne 17. maja 2011
o podpisu, v imenu Evropske unije, Mednarodnega sporazuma o kakavu 2010 in njegovem začasnem uporabljanju
(2011/634/EU)
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 207(3) in (4) v povezavi s členom 218(5) Pogodbe,
ob upoštevanju predloga Evropske komisije,
ob upoštevanju naslednjega:
(1)
Pogajalska konferenca, ki je bila ustanovljena v okviru Konference Združenih narodov za trgovino in razvoj, je 25. junija 2010 odobrila besedilo Mednarodnega sporazuma o kakavu 2010 (v nadaljnjem besedilu: Sporazum).
(2)
S pogajanji je bil dosežen Sporazum, ki nadomesti Mednarodni sporazum o kakavu 2001 (v nadaljnjem besedilu: Sporazum 2001), katerega veljavnost je bila podaljšana do 30. septembra 2012. Unija je pogodbenica Sporazuma 2001 in je zato podpis in sklenitev Sporazuma, ki bo nadomestil Sporazum 2001, v njenem interesu.
(3)
Sporazum se lahko podpiše od 1. oktobra 2010 do 30. septembra 2012 in listine o ratifikaciji, sprejetju ali odobritvi se lahko deponiranjo v istem obdobju.
(4)
Cilji Sporazuma so povezani s skupno trgovinsko politiko.
(5)
Sporazum se do zaključka postopkov potrebnih za njegovo sklenitev, podpiše in začasno uporablja -
SPREJEL NASLEDNJI SKLEP:
Člen 1
Podpis Mednarodnega sporazuma o kakavu 2010 (v nadaljnjem besedilu: „Sporazum“) v imenu Evropske unije se odobri ob upoštevanju njegove sklenitve.
Besedilo Sporazuma je priloženo temu sklepu.
Člen 2
Predsednik Sveta je pooblaščen, da imenuje osebo(-e), pooblaščeno za podpis Sporazuma v imenu Unije.
Člen 3
Sporazum se začasno uporablja (1) do zaključka postopkov, potrebnih za njegovo sklenitev.
Člen 4
Unija uradno obvesti generalnega sekretarja Združenih narodov o nameravanem začetku začasne uporabe Sporazuma v skladu z njegovim členom 56.
Člen 5
Ta sklep začne veljati na dan njegovega sprejetja.
V Bruslju, 17. maja 2011

Labels: 17
5
15